title: 1983 m. spalio 26 d. Tarybos direktyva iš dalies keičianti Direktyvą 65/269/EEB dėl leidimų vežti krovinius keliais tarp valstybių narių išdavimo tam tikrų taisyklių suvienodinimo ir 1962 m. liepos 23 d. pirmąją Tarybos direktyvą, nustatančią bendrąsias tam tikrų krovinių vežimo rūšių keliais tarp valstybių narių taisykles

text:
Svarbus teisinis pranešimas

|

31983L0572

Oficialusis leidinys L 332 , 28/11/1983 p. 0033 - 0036 specialusis leidimas suomių kalba: skyrius 7 tomas 3 p. 0099  specialusis leidimas ispanų kalba: skyrius 07 tomas 3 p. 0175  specialusis leidimas švedų kalba: skyrius 7 tomas 3 p. 0099  specialusis leidimas portugalų kalba skyrius 07 tomas 3 p. 0175

		Tarybos direktyva1983 m. spalio 26 d.iš dalies keičianti Direktyvą 65/269/EEB dėl leidimų vežti krovinius keliais tarp valstybių narių išdavimo tam tikrų taisyklių suvienodinimo ir 1962 m. liepos 23 d. pirmąją Tarybos direktyvą, nustatančią bendrąsias tam tikrų krovinių vežimo rūšių keliais tarp valstybių narių taisykles(83/572/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 75 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi daugiašalių leidimų atlikti Bendrijoje perkraustymus keliais įdiegimas turėtų užtikrinti veiksmingesnį tokių perkraustymų organizavimą ir dėl to turėtų didėti tuos perkraustymus atliekančių įmonių našumas;kadangi Direktyva 65/269/EEB [4] su paskutiniais pakeitimais, padarytais Direktyva 73/169/EEB [5], iš dalies turėtų būti pakeista dėl to, kad būtų įtrauktas tas leidimas;kadangi perkraustymų Bendrijoje taisyklės turėtų būti pateiktos vienoje direktyvoje; kadangi 1962 m. liepos 23 d. pirmoji Tarybos direktyva [6] su paskutiniais pakeitimais, padarytais Direktyva 82/50/EEB [7] dėl to turėtų būti iš dalies pakeista,PRIĖMĖ ŠIĄ DIREKTYVĄ:1 straipsnisDirektyva 65/269/EEB šia direktyva iš dalies keičiama taip:1. 2 straipsnio pirmojoje dalyje išbraukiama "arba kitus".2. Prie 2 straipsnio pridedamos šios dalys:"Leidimas atlikti perkraustymus, išduotas specialius darbuotojus ir įrangą turinčioms įmonėms, tam tikslui galioja ir vežimui tarp valstybių narių, ir tranzitui per valstybių narių teritoriją.Tokiam vežimui netaikoma kvotų sistema.Ši nuostata nekeičia sąlygų, kuriomis kiekviena valstybė narė suteikia savo piliečiams leidimą."3. Prie šios direktyvos pridedamas leidimo pavyzdys yra pateiktas priede.2 straipsnisŠia direktyva yra išbraukiamas 1962 m. liepos 23 d. pirmosios Tarybos direktyvos II priedo 4 punktas.3 straipsnisValstybės narės imasi būtinų priemonių, kurios, įsigaliojusios ne vėliau kaip 1984 m. sausio 1 d., įgyvendina šią direktyvą. Apie tai jos nedelsdamos praneša Komisijai.4 straipsnisŠi direktyva skirta valstybėms narėms.Priimta Liuksemburge, 1983 m. spalio 26 d.Tarybos varduPirmininkasG. Moraitis[1] OL C 307, 1982 11 24, p. 4.[2] OL C 277, 1983 10 17, p. 161.[3] OL C 90, 1983 4 5, p. 1.[4] OL 88, 1965 5 24, p. 1469/65.[5] OL L 181, 1973 7 4, p. 20.[6] OL 70, 1962 8 6, p. 2005/62.[7] OL L 27, 1982 2 4, p. 22.--------------------------------------------------PRIEDAS+++++ TIFF ++++++++++ TIFF +++++--------------------------------------------------


title: 1998 m. gruodžio 22 d. Europos Parlamento ir Tarybos Direktyva 98/97/EB iš dalies pakeičianti Direktyvą 76/116/EEB dėl valstybių narių įstatymų, susijusių su trąšomis, suderinimo Austrijoje, Suomijoje ir Švedijoje parduodamų kadmio turinčių trąšų atžvilgiu

text:
Svarbus teisinis pranešimas

|

31998L0097

Oficialusis leidinys L 018 , 23/01/1999 p. 0060 - 0061

		Europos Parlamento ir tarybos Direktyva 98/97/EB1998 m. gruodžio 22 d.iš dalies pakeičianti Direktyvą 76/116/EEB dėl valstybių narių įstatymų, susijusių su trąšomis, suderinimo Austrijoje, Suomijoje ir Švedijoje parduodamų kadmio turinčių trąšų atžvilgiuEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 100a straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 189b straipsnyje nustatytos tvarkos [3],kadangi 1994 m. Stojimo akto 69 straipsnyje ir VIII priedo 4 punkte, 84 straipsnyje ir X priedo 2 punkte bei 112 straipsnyje ir XII priedo 4 punkte atitinkamai dėl Austrijos, Suomijos ir Švedijos numatyta, kad iki 1999 m. sausio 1 d. minėtoms valstybėms narėms netaikomas Direktyvos 76/116/EEB [4] 7 straipsnis tiek, kiek jis yra susijęs su trąšose esančiu kadmiu, o iki 1998 m. gruodžio 31 d. minėtos Stojimo akto nuostatos bus peržiūrėtos laikantis Bendrijos tvarkos;kadangi iki 1998 m. gruodžio 31 d. minėtoji peržiūra nebus baigta; kadangi daugelis valstybių narių apie kadmio poveikį neturi būtinų duomenų, kurių reikia, kad būtų galima įvertinti pavojų, kurį sveikatai ir aplinkai kelia trąšose esantis kadmis; kadangi dirbant toliau po tos dienos reikėtų tęsti šią peržiūrą;kadangi tolesnis darbas turėtų padėti valstybėse narėse įvertinti pavojų, kurį neapsaugotų gyventojų grupių sveikatai ir aplinkai kelia trąšose esantis kadmis; kadangi šis darbas bus baigtas tik po kelerių metų;kadangi pagal 1993 m. kovo 23 d. Tarybos reglamentą (EEB) Nr. 793/93 dėl naudojamų medžiagų rizikos įvertinimo ir kontrolės [5] jau pradėtas kadmio keliamos rizikos įvertinimas; kadangi rezultatai bus gauti tik po kelerių metų;kadangi be 1994 m. Stojimo akte nustatyto įpareigojimo atlikti peržiūrą, visada pagal Bendrijos procedūras galima nuspręsti peržiūrėti galiojančius Bendrijos teisės aktus; kadangi dėl ypatingos tam tikrų valstybių narių padėties Bendrijos teisės aktuose nustatytiems laikotarpiams gali būti numatytos nukrypti leidžiančios nuostatos,PRIĖMĖ ŠIĄ DIREKTYVĄ:1 straipsnisĮ Direktyvos 76/116/EEB 7 straipsnį įrašomos šios dvi pastraipos:"Vis dėlto Austrija, Suomija ir Švedija gali uždrausti jų teritorijoje prekiauti trąšomis, kuriose kadmio koncentracija yra didesnė už įstojimo dieną tose valstybėse galiojusias koncentracijas. Ši leidžianti nukrypti nuostata galioja nuo 1999 m. sausio 1 d. iki 2001 m. gruodžio 31 d.Komisija, pasikonsultavusi su valstybėmis narėmis ir suinteresuotomis šalimis, iki 2001 m. gruodžio 31 d. patikrina ir nusprendžia, ar reikia Bendrijos lygiu priimti nuostatas dėl trąšose esančio kadmio kiekio."2 straipsnisAustrijos Respublika, Suomijos Respublika ir Švedijos Karalystė priima ir paskelbia nuostatas, kurios, įsigaliojusios ne vėliau kaip iki 1998 m. gruodžio 31 d., įgyvendina šią direktyvą.Pirmojoje pastraipoje minimos valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.3 straipsnisŠi direktyva skirta Austrijos Respublikai, Suomijos Respublikai ir Švedijos Karalystei.Priimta Briuselyje, 1998 m. gruodžio 22 d.Europos Parlamento varduPirmininkasJ. M. Gil-roblesTarybos varduPirmininkasC. Einem[1] OL C 108, 1998 4 7, p. 83.[2] OL C 214, 1998 7 10, p. 15.[3] 1998 m. liepos 16 d. Europos Parlamento nuomonė (OL C 292, 1998 9 21, p. 117), 1998 m. spalio 13 d. Tarybos bendroji pozicija (OL C 388, 1998 12 14, p. 1) ir 1998 m. gruodžio 3 d. Europos Parlamento sprendimas (dar nepaskelbtas Oficialiajame leidinyje). 1998 m. gruodžio 14 d. Tarybos sprendimas.[4] OL L 24, 1976 1 30, p. 21. Direktyva su paskutiniais pakeitimais, padarytais Tarybos direktyva 97/63/EB (OL L 335, 1997 12 6, p. 15).[5] OL L 84, 1993 4 5, p. 1.--------------------------------------------------


title: 2006 m. rugsėjo 6 d. Europos Parlamento ir Tarybos direktyva 2006/44/EB dėl gėlojo vandens, kuriam reikalinga apsauga arba kurį reikia gerinti, kad jame galėtų gyventi žuvys, kokybės   (Tekstas svarbus EEE)

text:
25.9.2006

               LT

               Europos Sąjungos oficialusis leidinys

               L 264/20

      EUROPOS PARLAMENTO IR TARYBOS DIREKTYVA 2006/44/EB

   2006 m. rugsėjo 6 d.
   dėl gėlojo vandens, kuriam reikalinga apsauga arba kurį reikia gerinti, kad jame galėtų gyventi žuvys, kokybės
   (kodifikuota redakcija)
   (tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 175 straipsnio 1 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1978 m. liepos 18 d. Tarybos direktyva 78/659/EEB dėl gėlojo vandens, kuriam reikalinga apsauga arba kurį reikia gerinti, kad būtų išsaugoma žuvų gyvybė, kokybės (3) buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Aplinkos apsauga ir jos kokybės gerinimas skatina priimti konkrečias vandenų, įskaitant vandenis, kuriuose gali gyventi gėlavandenės žuvys, apsaugos nuo teršimo priemones.

               (3)

               Ekologiniu ir ekonominiu požiūriu žuvų populiacijas būtina apsaugoti nuo įvairių žalingų aplinkybių, kurias sukelia į vandenis leidžiamos teršiančiosios medžiagos, tokių kaip visų pirma nuo tam tikrų rūšių žuvų skaičiaus mažėjimo ir net kai kuriais atvejais nuo kelių tokių rūšių nykimo.

               (4)

               2002 m. liepos 22 d. Europos Parlamento ir Tarybos sprendimo Nr. 1600/2002/EB, nustatančio šeštąją Bendrijos aplinkosaugos veiksmų programą (5), tikslas – pasiekti tokį paviršinio vandens kokybės lygį, kuris neleistų pasireikšti neigiamam poveikiui ir pavojui aplinkai.

               (5)

               Valstybėse narėse taikomų nuostatų, susijusių su vandenų, kuriuose gali gyventi gėlavandenės žuvys, kokybe, skirtumai gali sudaryti nevienodas konkurencijos sąlygas ir dėl to turėti tiesioginę įtaką vidaus rinkos veikimui.

               (6)

               Šios direktyvos tikslams įgyvendinti valstybės narės turėtų priskirti vandenis, kuriems taikys ir nustatys tam tikrus parametrus atitinkančias ribines vertes. Bus imamasi veiksmų užtikrinti, kad valstybių narių priskirti vandenys šias vertes atitiks per penkerius metus nuo priskyrimo.

               (7)

               Reikėtų numatyti, kad vandenys, kuriuose gali gyventi gėlavandenės žuvys, tam tikromis sąlygomis būtų laikomi atitinkančiais aptariamų parametrų vertes net ir tada, jei tam tikras mėginių procentas neatitinka nustatytų ribų.

               (8)

               Siekiant užtikrinti, kad vandenų, kuriuose gali gyventi gėlavandenės žuvys, kokybė būtų tikrinama, turėtų būtų imamas minimalus mėginių kiekis ir turėtų būti atlikti priede nustatytų parametrų matavimai. Atsižvelgiant į vandens kokybę, tokių mėginių kiekį galima mažinti arba nustoti juos imti.

               (9)

               Valstybės narės negali kontroliuoti tam tikrų gamtos sąlygų ir dėl to būtina numatyti galimybę tam tikrais atvejais nukrypti nuo šios direktyvos.

               (10)

               Technikos ir mokslo pažanga gali paskatinti daryti skubias kai kurių I priede nustatytų reikalavimų pritaikomąsias pataisas. Siekiant palengvinti šiam tikslui būtinų priemonių diegimą, turėtų būti nustatyta darbo tvarka, sukurianti glaudų valstybių narių ir Komisijos bendradarbiavimą, vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (6).

               (11)

               Ši direktyva neturėtų pažeisti valstybių narių įsipareigojimų, susijusių su direktyvų perkėlimo į vidaus teisę terminais, numatytais III priedo B dalyje,

         PRIĖMĖ ŠIĄ DIREKTYVĄ:
   1 straipsnis
   1.   Ši direktyva susijusi su gėlojo vandens kokybe ir taikoma tiems vandenims, kuriuos valstybės narės priskiria saugotiniems vandenims arba vandenims, kurių kokybę reikia gerinti, kad juose galėtų gyventi žuvys.
   2.   Ši direktyva netaikoma intensyviam žuvų auginimui naudojamiems natūraliems arba dirbtiniams tvenkiniams.
   3.   Šios direktyvos tikslas – apsaugoti arba gerinti tekančio arba netekančio gėlo vandens kokybę, kuriame gyvena arba kuriame, jeigu jo teršimas būtų sumažintas ar nutrauktas, galėtų gyventi:

               a)

               vietinių rūšių įvairovės žuvys,

               b)

               rūšys, kurių buvimą valstybių narių kompetentingos institucijos laiko pageidautinomis vandentvarkos tikslais.

         4.   Šioje direktyvoje:

               a)

               lašišiniai vandenys – tai vandenys, kuriuose gali arba kurie tapo tinkamais gyventi Atlanto lašišoms (Salmo salar), šlakiams (Salmo trutta), kiršliams (Thymallus thymallus) ir sykinėms žuvims (Coregonus);

               b)

               karpiniai vandenys – tai vandenys, kuriuose gali arba kurie tapo tinkamais gyventi karpinėms (Cyprinidae) arba kitų rūšių žuvims, tokioms kaip lydekos (Esox lucius), ešeriai (Perca fluviatilis) ir europiniai unguriai (Anguilla anguilla).

         2 straipsnis
   Fiziniai ir cheminiai parametrai, taikomi valstybių narių priskirtiems vandenims, pateikti I priede.
   Kad būtų taikomi šie parametrai, vandenys skirstomi į lašišinius ir karpinius vandenis.
   3 straipsnis
   1.   Valstybės narės nustato priskirtiems vandenims I priedo G ar I skiltyse išvardytų parametrų vertes. Šios vertės atitinka abiejose skiltyse esančius komentarus.
   2.   Valstybės narės nenustato mažesnių verčių nei pateikta I priedo I skiltyje ir stengiasi laikytis G skiltyje nurodytų verčių, atsižvelgdamos į 8 straipsnyje išdėstytus pricipus.
   4 straipsnis
   1.   Valstybės narės priskiria lašišinius ir karpinius vandenis ir vėliau gali papildomai priskirti ir kitus vandenis.
   2.   Valstybės narės gali iš naujo išnagrinėti tam tikrų vandenų priskyrimą, ypač dėl veiksnių, nenumatytų priskyrimo metu, atsižvelgdamos į 8 straipsnyje nurodytą principą.
   5 straipsnis
   Valstybės narės sudaro programas siekdamos mažinti taršą ir užtikrinti, jog priskirtieji vandenys pagal 4 straipsnį per penkerius metus nuo priskyrimo atitiks tiek valstybių narių pagal 3 straipsnį nustatytas vertes, tiek I priedo G ir I skiltyse pateiktus komentarus.
   6 straipsnis
   1.   Kad būtų įgyvendintas 5 straipsnis, priskirtieji vandenys laikomi atitinkančiais šios direktyvos nuostatas, jeigu tokių vandenų mėginiai, per 12 mėnesių paimti I priede nustatytais mažiausiais laiko intervalais ir toje pat mėginių ėmimo vietoje, rodo, kad jie atitinka valstybių narių pagal 3 straipsnį nustatytas vertes ir I priedo G ir I skilčių komentarus, t. y.:

               a)

               95 % mėginių pagal parametrus: pH, BDS5, nitritai, nejonizuotas amoniakas, bendras amonis, bendras liekamasis chloras, bendras cinkas ir ištirpęs varis. Kai mėginiai paimami rečiau nei kartą per mėnesį, pirmiau minėtos vertės ir komentarai taikomi visiems mėginiams;

               b)

               I priede pateiktus procentinius reikalavimus šiems parametrams: temperatūra ir ištirpęs deguonis;

               c)

               vidutinę nustatytą koncentraciją šiam parametrui: suspenduotos medžiagos.

         2.   Skaičiuojant šio straipsnio 1 dalyje numatytus procentinius santykius, neatsižvelgiama į valstybių narių pagal 3 straipsnį nustatytų verčių arba I priedo G ir I skiltyse pateiktų komentarų neatitinkančius pavyzdžius, kai šie pavyzdžiai gauti dėl potvynių arba kitų stichinių nelaimių.
   7 straipsnis
   1.   Kompetentingos institucijos valstybėse narėse mėginius paima ne rečiau kaip nustatyta I priede.
   2.   Jeigu kompetentinga institucija užregistruoja, kad priskirtų vandenų kokybė daug geresnė už tą, kuri būtų laikantis reikalavimų vertėms, nustatytoms pagal 3 straipsnyje numatytą tvarką, ir laikantis I priedo G ir I skilčių komentarų, mėginius galima paimti rečiau. Kai vanduo neteršiamas arba kai nėra pavojaus, kad vandenų kokybė galėtų blogėti, atitinkamos kompetentingos institucijos gali nuspręsti, jog mėginių imti nebūtina.
   3.   Jeigu imant mėginius nustatoma, kad pagal 3 straipsnį arba I priedo G arba I skiltyse esančius komentarus nustatytos vertės nepaisoma, valstybė narė nustato, ar tai atsitiktinis rezultatas, natūralus reiškinys ar tarša, ir patvirtina atitinkamas priemones.
   4.   Tikslią mėginių ėmimo vietą, artimiausią atstumą nuo šios vietos iki tos vietos, kur buvo išleisti teršalai, bei gylį, kuriame turi būti imami mėginiai, nustato kiekvienos valstybės narės kompetentinga institucija, ypač remdamasi vietos aplinkos sąlygomis.
   5.   Kai kurie aptariamųjų parametrų pamatiniai analizės metodai pateikti I priede. Laboratorijos, taikančios kitus metodus, užtikrina, kad gautieji rezultatai bus lygiaverčiai arba panašūs į apibrėžtuosius I priede.
   8 straipsnis
   Priemonių, kurių imamasi pagal šią direktyvą, įgyvendinimas jokiu būdu negali nei tiesiogiai, nei netiesiogiai tapti gėlo vandens padidėjusios taršos priežastimi.
   9 straipsnis
   Valstybės narės priskirtiems vandenims bet kuriuo metu gali nustatyti griežtesnes reikalaujamas vertes už nustatytąsias šioje direktyvoje. Jos taip pat gali nustatyti reikalavimus ir kitiems parametrams nei numatyta šioje direktyvoje.
   10 straipsnis
   Kai gėli vandenys kerta valstybių narių sienas arba kai valstybių narių sienos eina šiais vandenimis ir jeigu viena iš šių valstybių ketina priskirti tokius vandenis, šios valstybės konsultuojasi, kad nustatytų tuos vandens ruožus, kuriems galėtų būti taikoma ši direktyva, bei tokių bendrai siekiamų kokybinių tikslų padarinius ir po oficialių konsultacijų kiekviena suinteresuota valstybė narė apibrėžia tokius padarinius. Komisija gali dalyvauti šiuose svarstymuose.
   11 straipsnis
   Valstybės narės gali nukrypti nuo šios direktyvos:

               a)

               I priede pateiktų tam tikrų parametrų, pažymėtų (0) ženklu, atveju – dėl nepaprastų oro sąlygų arba dėl ypatingų geografinių sąlygų;

               b)

               kai priskirtuose vandenyse dėl natūralių priežasčių gausėja tam tikrų medžiagų, ir dėl to nesilaikoma I priede nustatytų verčių.
               Tam tikrų medžiagų gausėjimas vandenyje dėl natūralių priežasčių – tai procesas, kai be žmogaus intervencijos į priskirtus vandenis iš dirvos patenka tam tikros joje esančios medžiagos.

         12 straipsnis
   Tokie pakeitimai, kurie būtini I priede esančioms parametrinėms G vertėms ir analizės metodams, suderinti su technikos ir mokslo pažanga, priimami 13 straipsnio 2 dalyje nustatyta tvarka.
   13 straipsnis
   1.   Komisijai padeda Derinimo su technikos ir mokslo pažanga komitetas (toliau – Komitetas).
   2.   Kai daroma nuoroda į šią dalį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnio nuostatas.
   Sprendimo 1999/468/EB 5 straipsnio 6 dalyje nustatytas terminas yra trys mėnesiai.
   3.   Komitetas priima savo darbo tvarkos taisykles.
   14 straipsnis
   Valstybės narės, taikydamos šią direktyvą, pateikia Komisijai informaciją apie:

               a)

               vandenis, priskirtus pagal 4 straipsnio 1 dalį, santraukos forma;

               b)

               tam tikrų vandenų priskyrimo peržiūros rezultatus pagal 4 straipsnio 2 dalį;

               c)

               nuostatas, kurios priimtos naujiems parametrams nustatyti pagal 9 straipsnį;

               d)

               I priedo I skiltyje pateiktoms vertėms taikomas leidžiančias nukrypti nuostatas.

         Apskritai valstybės narės Komisijai, pastarajai pateikus pagrįstą prašymą, teikia visą šiai direktyvai taikyti reikiamą informaciją.
   15 straipsnis
   Kas trejus metus ir pirmą kartą 1993–1995 metų laikotarpiui valstybės narės siunčia Komisijai informaciją apie šios direktyvos įgyvendinimą pagal sektorius, kuri taip pat apima ir kitas su aplinkos apsauga susijusias Bendrijos direktyvas. Tokia ataskaita parengiama pagal klausimyną ar gaires, kurias Komisija sudaro 1991 m. gruodžio 23 d. Tarybos direktyvos 91/692/EEB, standartizuojančios ir racionalizuojančios ataskaitas apie tam tikrų su aplinka susijusių direktyvų įgyvendinimą (7), 6 straipsnyje nurodyta tvarka. Toks klausimynas ar gairės valstybėms narėms atsiunčiamas prieš šešis mėnesius iki laikotarpio, nurodyto ataskaitoje. Ataskaita nusiunčiama Komisijai per devynis mėnesius nuo ja apimamo trejų metų trukmės ataskaitinio laikotarpio pabaigos.
   Komisija per devynis mėnesius nuo valstybių narių ataskaitų gavimo paskelbia Bendrijos pranešimą apie šios direktyvos įgyvendinimą.
   16 straipsnis
   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   17 straipsnis
   Direktyva 78/659/EEB yra panaikinama nepažeidžiant valstybių narių įsipareigojimų, susijusių su direktyvų perkėlimo į vidaus teisę terminais, numatytais III priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal IV priede pateiktą atitikmenų lentelę.
   18 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   19 straipsnis
   Ši direktyva skirta valstybėms narėms.

      Priimta Strasbūre, 2006 m. rugsėjo 6 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkė

         P. LEHTOMÄKI

      (1)  OJ C 117, 2004 4 30, p. 11.

      (2)  2004 m. balandžio 21 d. Europos Parlamento nuomonė (OJ C 104 E, 2004 4 30, p. 545) ir 2006 m. balandžio 25 d. Tarybos sprendimas.

      (3)  OL L 222, 1978 8 14, p. 1. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).

      (4)  Žr. III priedo A dalį.

      (5)  OL L 242, 2002 9 10, p. 1.

      (6)  OL L 184, 1999 7 17, p. 23.

      (7)  OL L 377, 1991 12 31, p. 48. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

      I PRIEDAS
      PARAMETRŲ SĄRAŠAS

                  Parametras

                  Lašišiniai vandenys

                  Karpiniai vandenys

                  Analizės ir tikrinimo būdai

                  Mėginiai imami ir matavimai atliekami ne rečiau kaip

                  Pastabos

                  G

                  I

                  G

                  I

                              1.

                              Temperatūra (°C)

                  1.

                  Temperatūra, išmatuota pasroviui nuo šilto vandens išleidimo vietos (šalto ir šilto vandens susimaišymo zonos gale) esant įprastoms (normalioms) sąlygoms neturi padidėti daugiau kaip

                  Termometrija

                  Kartą per savaitę, prieš srovę ir pasroviui nuo šiltų vandenų išleidimo vietos

                  Vengiama pernelyg staigių temperatūros pokyčių

                  1,5 °C

                  3°C

                  Ypatingomis sąlygomis valstybės narės gali tam tikrame geografiniame rajone leisti taikyti išlygas ir nustatyti kitą temperatūros reikalavimą, jeigu kompetentinga institucija gali įrodyti, kad padariniai nedaro žalingos įtakos proporcingam žuvų populiacijos egzistavimui arba vystymuisi.

                  2.

                  Išleidžiami šilti vandenys pasroviui nuo jų išleidimo vietos (šalto ir šilto vandens susimaišymo zonos gale) vandens temperatūra neturi viršyti:

                  21,5 °C (0)

                  28 °C (0)

                  10 °C (0)

                  10 °C (0)

                  10 °C temperatūros riba taikoma tik tuo atveju, kai neršia tų rūšių žuvys, kurioms reikia šalto vandens, ir tik tiems vandenims, kuriuose gali gyventi pirmiau minėtų rūšių žuvys.

                  Tačiau temperatūros ribos gali būti viršijamos 2 %.

                              2.

                              Ištirpęs deguonis
                              (mg/l O2)

                  50 % ≥ 9
                  100 % ≥ 7

                  50 % ≥ 9

                  50 % ≥ 8
                  100 % ≥ 5

                  50 % ≥ 7

                  Vinklerio metodas arba elektrocheminis metodas (specifiniais elektrodais)

                  Kartą per mėnesį, ne mažiau kaip vienas mėginys, reprezentuojantis mažo deguonies kiekio sąlygas mėginio paėmimo metu (t. y. kai deguonies koncentracija yra žemiausia – prieš saulės tekėjimą)
                  Tačiau, jeigu manoma, kad deguonies kiekis per dieną gali labai kisti, per dieną paimami ne mažiau kaip du mėginiai

                  Kai deguonies koncentracija nukrinta žemiau 6 mg/l, valstybės narės įgyvendina 7 straipsnio 3 dalies nuostatas. Kompetentinga institucija turi įrodyti, kad šios sąlygos nedaro žalingos įtakos proporcingam žuvų populiacijos egzistavimui ir vystymuisi.

                  Kai deguonies koncentracija nukrinta žemiau 4 mg/l, valstybės narės įgyvendina 7 straipsnio 3 dalies nuostatas. Kompetentinga institucija turi įrodyti, kad šios sąlygos nedaro žalingos įtakos proporcingam žuvų populiacijos egzistavimui ir vystymuisi.

                              3.

                              pH

                  nuo 6 iki 9 (0) (1)

                  nuo 6 iki 9 (0) (1)

                  Elektrometriniu metodu (kalibruojant pagal du tirpalus, kurių pH žinomas ir artimas matuojamų vandenų pH)

                  Kartą per mėnesį

                              4.

                              Suspenduotos medžiagos
                              (mg/l)

                  ≤ 25 (0)

                  ≤ 25 (0)

                  Filtruojama 0,45 μm filtravimo membrana arba centrifuguojama (ne trumpiau kaip 5 minutes, esant vidutiniam pagreičiui 2 800–3 200 g), džiovinama 105 °C temperatūroje ir po to sveriama

                  Pateiktos vertės – tai vidutinės koncentracijos ir jos netaikomos suspenduotoms medžiagoms, kurių cheminės ypatybės žalingos.
                  Dėl potvynių suspenduotų medžiagų koncentracijos gali labai padidėti

                              5.

                              BDS5

                              (mg/l O2)

                  ≤ 3

                  ≤ 6

                  O2 kiekis Vinklerio būdu nustatomas inkubacinio laikotarpio pradžioje ir pabaigoje, t. y. pradžioje tik paėmus mėginį, ir po 5 dienų laikant mėginį visiškoje tamsoje, 20 ± 1 °C temperatūroje be nitrifikacijos inhibicijos

                              6.

                              Bendras fosforas
                              (mg/l P)

                  Molekulinės absorbcijos spektrofotometrija

                  Ežeruose, kurių vidutinis gylis nuo 18 iki 300 metrų, galima taikyti šią formulę:

                  čia:

                  L

                  =

                  fosforo vienerių metų koncentracija viename kvadratiniame metre ežero vandens paviršiaus (mg/l P/m2)

                  =

                  vidutinis ežero gylis (metrais)

                  Tw

                  =

                  teoriškai apskaičiuotas laikas (metais), per kurį pasikeičia ežero vanduo

                  Kitais atvejais, siekiant sumažinti eutrofikaciją taikomos šios ribinės vertės: 0,2 mg/l (lašišiniams vandenims) ir 0,4 mg/l (karpiniams vandenims), išreikštos kaip PO4, ir jos laikomos etaloninėmis

                              7.

                              Nitritai
                              (mg/l NO2)

                  ≤ 0,01

                  ≤ 0,03

                  Molekulinės absorbcijos spektrofotometrija

                              8.

                              Fenolio junginiai
                              (mg/l C6H5OH)

                      (2)

                      (2)

                  Pagal skonį

                  Tyrimas pagal skonį atliekamas tik tada, kai įtariama, kad vandenyje gali būti fenolio junginių

                              9.

                              Naftos angliavandeniliai

                      (3)

                      (3)

                  Vizualus patikrinimas
                  Pagal skonį

                  Kartą per mėnesį

                  Vizualus naftos angliavandenilių nustatymas atliekamas reguliariai kartą per mėnesį, o nustatymas pagal skonį atliekamas tik tada, jeigu įtariama, kad vandenyje gali būti naftos angliavandenilių

                              10.

                              Nejonizuotas amoniakas
                              (mg/l NH3)

                  ≤ 0,005

                  ≤ 0,025

                  ≤ 0,005

                  ≤ 0,025

                  Molekulinės absorbcijos spektrometrija, naudojant indofenolio mėlį arba Neslerio metodu (su pH ir temperatūros matavimu)

                  Kartą per mėnesį

                  Nejonizuoto amoniako vertės dieną gali viršyti mažiausius maksimalios vertės dydžius

                  Siekiant mažinti su nejonizuotu amoniaku susijusį nuodingumą, su nitrifikacija ir su vandenų užaugimu vandens augalais susijusį deguonies vartojimą, suminis amoniako kiekis neturėtų būti didesnis:

                              11.

                              Bendras amonis
                              (mg/l NH4)

                  ≤ 0,04

                  ≤ 1 (4)

                  ≤ 0,2

                  ≤ 1 (4)

                              12.

                              Bendras liekamasis chloras
                              (mg/l HOCl)

                  ≤ 0,005

                  ≤ 0,005

                  DPD būdas (dietil-p-fenilendiaminas)

                  Kartą per mėnesį

                  I vertės atitinka pH = 6
                  Didesnės bendro liekamojo chloro koncentracijos gali būti priimtinos, kai pH yra didesnis

                              13.

                              Bendras cinkas
                              (mg/l Zn)

                  ≤ 0,3

                  ≤ 1,0

                  Atominė absorbcinė spektroskopija

                  Kartą per mėnesį

                  I vertės taikomos, kai vandens kietumas yra 100 mg/l CaCO3

                  Kai vandens kietumas nuo 10 iki 500 mg/l, atitinkamos ribinės vertės nurodytos II priede

                              14.

                              Ištirpęs varis
                              (mg/l Cu)

                  ≤ 0,04

                  ≤ 0,04

                  Atominė absorbcinė spektroskopija

                  G vertės taikomos, kai vandens kietumas yra 100 mg/l CaCO3

                  Kai vandens kietumas nuo 10 iki 300 mg/l, atitinkamos ribinės vertės nurodytos II priede

            Bendra pastaba
      Pažymėtina, kad priėmus šiame priede išvardytas parametrų vertes tariama, jog kiti šiame priede paminėti arba nepaminėti parametrai, yra tinkami. Tai visų pirma reiškia, kad kitų kenksmingų medžiagų koncentracijos yra labai mažos.
      Kai mišinyje yra dvi arba keletas kenksmingų medžiagų, suminis šių medžiagų poveikis (adityvinis, sinergetinis arba slopinantis) gali būti stiprus.

                  G

                  =

                  rekomenduojamoji parametro vertė

                  I

                  =

                  privalomoji parametro vertė

                  (0)

                  =

                  parametro verčių nuokrypos yra galimos laikantis 11 straipsnio nuostatų.

         (1)  Dirbtiniai pH pokyčiai neturi viršyti ±0,5 pH vieneto reikšmės, kai pH natūralus kitimo intervalas yra tarp 6,0 ir 9,0, su sąlyga, jeigu šie pokyčiai nedidina kitų vandenyje esančių medžiagų kenksmingumo.

         (2)  Fenolio junginių koncentracija neturi būti tokia, kad žuvies skoniui jie darytų neigiamą įtaką.

         (3)  Naftos produktų vandenyje neturi būti tiek, kad:

                  —

                  vandens paviršiuje iš jų susidarytų plėvelė arba, kad vandentakių ar ežerų dugne iš jų susidarytų sluoksnis,

                  —

                  žuvims jie suteiktų juntamą „angliavandenilių“ skonį,

                  —

                  žuvims sukeltų kenksmingus pokyčius.

         (4)  Konkrečiomis geografinėmis arba orų sąlygomis ir visų pirma mažos vandens temperatūros ir sumažintos nitrifikacijos atvejais kai kompetentinga institucija gali įrodyti, kad subalansuotam žuvų populiacijų egzistavimui ir veisimuisi nėra kenksmingų padarinių, valstybės narės gali nustatyti didesnes vertes kaip 1 mg/l.

      II PRIEDAS
      BENDROJO CINKO IR IŠTIRPUSIO VARIO KONCENTRACIJŲ VERČIŲ RIBOJIMO YPATUMAI
      Bendrasis cinkas
      (žr. I priedo Nr. 13 „Pastabų“ skiltį)
      Bendrojo cinko koncentracijos (mg/l Zn), kai vandens kietumas 10–500 mg/l CaCO3:

                  Vandens kietumas (mg/l CaCO3)

                  10

                  50

                  100

                  500

                  Lašišiniams vandenims (mg/l Zn)

                  0,03

                  0,2

                  0,3

                  0,5

                  Karpiniams vandenims (mg/l Zn)

                  0,3

                  0,7

                  1,0

                  2,0

            Ištirpusio vario koncentracijos vertės
      (žr. I priedo Nr. 14 „Pastabų“ skiltį)
      Ištirpusio vario koncentracijos (mg/l Cu), kai vandens kietumas 10–300 mg/l CaCO3:

                  Vandens kietumas (mg/l CaCO3)

                  10

                  50

                  100

                  300

                  mg/l Cu

                  0,005 (1)

                  0,022

                  0,04

                  0,112

         (1)  Kai vandenyse, kuriuose vario koncentracija yra didesnė, gyvena žuvys, tai gali parodyti, kad šiuose vandenyse vyrauja ištirpusių organinių vario junginių kompleksai.

      III PRIEDAS
      A dalis
      Panaikinama direktyva su vėlesniais pakeitimais
      (nurodyta 17 straipsnyje)

                  Tarybos direktyva 78/659/EEB (OL L 222, 1978 8 14, p. 1) (1)

                  Tarybos direktyva 91/692/EEB (OL L 377, 1991 12 31, p. 48)

                  tik I priedo c punktas

                  Tarybos reglamentas (EB) Nr. 807/2003 (OL L 122, 2003 5 16, p. 36)

                  tik III priedo dvidešimt šeštas punktas

            B dalis
      Perkėlimo į nacionalinę teisę terminų sąrašas
      (nurodytas 17 straipsnyje)

                  Direktyva

                  Perkėlimo terminas

                  78/659/EEB

                  1980 m. liepos 20 d.

                  91/692/EEB

                  1993 m. sausio 1 d.

         (1)  Direktyva 78/659/EEB taip pat iš dalies pakeista tokiais nepanaikintais aktais:

                  —

                  1979 m. Stojimo aktu;

                  —

                  1985 m. Stojimo aktu;

                  —

                  1994 m. Stojimo aktu.

      IV PRIEDAS
      ATITIKMENŲ LENTELĖ

                  Direktyva 78/659/EEB

                  Ši direktyva

                  1 straipsnio 1 ir 2 dalys

                  1 straipsnio 1 ir 2 dalys

                  1 straipsnio 3 dalies įžanginė formuluotė

                  1 straipsnio 3 dalies įžanginė formuluotė

                  1 straipsnio 3 dalies pirma įtrauka

                  1 straipsnio 3 dalies a punktas

                  1 straipsnio 3 dalies antra įtrauka

                  1 straipsnio 3 dalies b punktas

                  1 straipsnio 4 dalies įžanginė formuluotė

                  1 straipsnio 4 dalies įžanginė formuluotė

                  1 straipsnio 4 dalies pirma įtrauka

                  1 straipsnio 4 dalies a punktas

                  1 straipsnio 4 dalies antra įtrauka

                  1 straipsnio 4 dalies b punktas

                  2 straipsnio 1 dalis

                  2 straipsnio pirma pastraipa

                  2 straipsnio 2 dalis

                  2 straipsnio antra pastraipa

                  3 straipsnis

                  3 straipsnis

                  4 straipsnio 1 ir 2 dalys

                  4 straipsnio 1 dalis

                  4 straipsnio 3 dalis

                  4 straipsnio 2 dalis

                  5 straipsnis

                  5 straipsnis

                  6 straipsnio 1 dalies įžanginė formuluotė

                  6 straipsnio 1 dalies įžanginė formuluotė

                  6 straipsnio 1 dalies pirma įtrauka

                  6 straipsnio 1 dalies a punktas

                  6 straipsnio 1 dalies antra įtrauka

                  6 straipsnio 1 dalies b punktas

                  6 straipsnio 1 dalies trečia įtrauka

                  6 straipsnio 1 dalies c punktas

                  6 straipsnio 2 dalis

                  6 straipsnio 2 dalis

                  7 straipsnis

                  7 straipsnis

                  8 straipsnis

                  8 straipsnis

                  9 straipsnis

                  9 straipsnis

                  10 straipsnis

                  10 straipsnis

                  11 straipsnis

                  11 straipsnis

                  12 straipsnis

                  12 straipsnis

                  13 straipsnio 1 dalis ir 14 straipsnis

                  13 straipsnis

                  15 straipsnio pirmos pastraipos įžanginė formuluotė

                  14 straipsnio pirmos pastraipos įžanginė formuluotė

                  15 straipsnio pirmos pastraipos pirma įtrauka

                  14 straipsnio pirmos pastraipos a punktas

                  15 straipsnio pirmos pastraipos antra įtrauka

                  14 straipsnio pirmos pastraipos b punktas

                  15 straipsnio pirmos pastraipos trečia įtrauka

                  14 straipsnio pirmos pastraipos c punktas

                  15 straipsnio pirmos pastraipos ketvirta įtrauka

                  14 straipsnio pirmos pastraipos d punktas

                  15 straipsnio antra pastraipa

                  14 straipsnio antra pastraipa

                  16 straipsnis

                  15 straipsnis

                  17 straipsnio 1 dalis

                  —

                  17 straipsnio 2 dalis

                  16 straipsnis

                  —

                  17 straipsnis

                  —

                  18 straipsnis

                  18 straipsnis

                  19 straipsnis

                  I priedas

                  I priedas

                  II priedas

                  II priedas

                  —

                  III priedas

                  —

                  IV priedas


title: 1999 m. balandžio 9 d. Komisijos direktyva 1999/23/EB derinanti su technikos pažanga Tarybos direktyvą 93/33/EEB dėl sergėjimo įtaisų, skirtų užkirsti kelią neteisėtam dviračių arba triračių motorinių transporto priemonių naudojimuiTekstas svarbus EEE.

text:
Svarbus teisinis pranešimas

|

31999L0023

Oficialusis leidinys L 104 , 21/04/1999 p. 0013 - 0015

		Komisijos direktyva 1999/23/EB1999 m. balandžio 9 d.derinanti su technikos pažanga Tarybos direktyvą 93/33/EEB dėl sergėjimo įtaisų, skirtų užkirsti kelią neteisėtam dviračių arba triračių motorinių transporto priemonių naudojimui(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. birželio 30 d. Tarybos direktyvą 92/61/EEB dėl dviračių arba triračių motorinių transporto priemonių tipo patvirtinimo [1], su pakeitimais, padarytais Austrijos, Suomijos ir Švedijos stojimo aktu, ypač į jos 16 straipsnį,atsižvelgdama į 1993 m. birželio 14 d. Tarybos direktyvą 93/33/EEB dėl sergėjimo įtaisų, skirtų užkirsti kelią neteisėtam dviračių arba triračių motorinių transporto priemonių naudojimui [2], ypač į jos 4 straipsnį,(1) kadangi Direktyva 93/33/EEB yra viena iš Bendrijos tipo patvirtinimo tvarkos, kuri buvo įdiegta Direktyva 92/61/EEB, atskirųjų direktyvų; kadangi Direktyvoje 92/61/EEB dėl transporto priemonių sistemų, komponentų ir techninių agregatų išdėstytos nuostatos yra taikomos tai direktyvai;(2) kadangi technologijos plėtra dabar leidžia Tarybos direktyvą 93/33/EEB derinti su technikos pažanga; kadangi siekiant užtikrinti tinkamą visos tipo patvirtinimo sistemos veikimą būtina paaiškinti arba papildyti tam tikras atitinkamos direktyvos nuostatas;(3) kadangi tuo tikslu būtina suderinti nuostatas, susijusias su keturračių transporto priemonių vairo mechanizmo blokavimo kampu ir raktelio ištraukimu iš 3 tipo įrenginių, skirtų montuoti į trirates ir keturrates transporto priemones; kadangi taip pat laikoma, kad reiktų leisti į dvirates ir trirates motorines transporto priemones montuoti keturratėms motorinėms transporto priemonėms skirtus sergėjimo įtaisus siekiant užkirsti kelią neteisėtam naudojimui;(4) kadangi šioje direktyvoje numatytos priemonės atitinka Tarybos direktyvos 70/156/EEB(3) 13 straipsniu su paskutiniais pakeitimais, padarytais Europos Parlamento ir Tarybos direktyva 98/91/EB [3], įkurto Derinimo su technikos pažanga komiteto nuomonę [4],PRIĖMĖ ŠIĄ DIREKTYVĄ:1 straipsnisDirektyvos 93/33/EEB I priedas iš dalies keičiamas pagal šios direktyvos priedą.2 straipsnis1. Nuo 2000 m. sausio 1 d. valstybės narės neturi teisės dėl priežasčių, susijusių su sergėjimo įtaisais, skirtais užkirsti kelią neteisėtam naudojimui:- atsisakyti suteikti EB tipo patvirtinimą dviračių arba triračių transporto priemonių tipui arba sergėjimo įtaisų, skirtų užkirsti kelią neteisėtam naudojimui, tipui,- uždrausti registruoti, parduoti arba naudoti dvirates arba trirates motorines transporto priemones arba parduoti ar naudoti sergėjimo įtaisus, skirtus užkirsti kelią neteisėtam naudojimui,jei sergėjimo įtaisai, skirti užkirsti kelią neteisėtam naudojimui, atitinka Direktyvos 93/33/EEB su pakeitimais, padarytais šia direktyva, reikalavimus.2. Nuo 2000 m. liepos 1 d. valstybės narės atsisako suteikti EB tipo patvirtinimą bet kuriam dviračių arba triračių motorinių transporto priemonių tipui dėl priežasčių, susijusių su sergėjimo įtaisais, kurie skirti užkirsti kelią neteisėtam naudojimui arba bet kuriam sergėjimo įtaisų, skirtų užkirsti kelią neteisėtam naudojimui, tipui, jei nesilaikoma Direktyvos 93/33/EEB su pakeitimais, padarytais šia direktyva, reikalavimų.3 straipsnis1. Valstybės narės priima ir skelbia nuostatas, kurios, įsigalioję ne vėliau kaip iki 1999 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Šias nuostatas jos taiko nuo 2000 m. sausio 1 d.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 1999 m. balandžio 9 d.Komisijos varduKomisijos narysMartin Bangemann[1] OL L 225, 1992 8 10, p. 72.[2] OL L 188, 1993 7 29, p. 32.[3] OL L 42, 1970 2 23, p. 1.[4] OL L 11, 1999 1 16, p. 25.--------------------------------------------------PRIEDAS1. 3.1 punktas papildomas taip:"Sergėjimo įtaisai, skirti užkirsti kelią neteisėtam naudojimui, pagal Direktyvą 74/61/EEB patvirtinti M1 ir N1 kategorijų motorinėms transporto priemonėms, taip pat gali būti montuojami į dvirates arba trirates motorines transporto priemones."2. 3.11 punktas pakeičiamas taip:"3.11. 1, 2 arba 3 tipo sergėjimo įtaisas turi būti suprojektuotas taip, kad vairavimo mechanizmą būtų galima užrakinti tik ne mažesniu kaip 20o kampu į kairę ir (arba) į dešinę tiesiosios eigos krypties atžvilgiu, išskyrus įrenginius, skirtus montuoti į trirates ir keturrates transporto priemones."3. 4.1.2 punktas pakeičiamas taip:"4.1.2. Veikiant į transporto priemonės dalį, kuri įsijungia pasukus raktą, 3 tipo sergėjimo įtaisų pagaunamajam įtaisui turi būti neįmanoma suteikti išankstinę apkrovą. Išskyrus trirates arba keturrates transporto priemones, suteikus pagaunamajam įtaisui išankstinę apkrovą, raktą galima ištraukti tik 3.2.3 punkte numatytomis sąlygomis."--------------------------------------------------


title: 2009 m. birželio 18 d. Europos Parlamento ir Tarybos direktyva 2009/53/EB, iš dalies keičianti Direktyvos 2001/82/EB ir Direktyvos 2001/83/EB nuostatas dėl leidimų prekiauti vaistais sąlygų keitimo (Tekstas svarbus EEE)

text:
30.6.2009

               LT

               Europos Sąjungos oficialusis leidinys

               L 168/33

      EUROPOS PARLAMENTO IR TARYBOS DIREKTYVA 2009/53/EB
   2009 m. birželio 18 d.
   iš dalies keičianti Direktyvos 2001/82/EB ir Direktyvos 2001/83/EB nuostatas dėl leidimų prekiauti vaistais sąlygų keitimo
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               2001 m. lapkričio 6 d. Europos Parlamento ir Tarybos direktyva 2001/82/EB dėl Bendrijos kodekso, reglamentuojančio veterinarinius vaistus (3), 2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus (4) ir 2004 m. kovo 31 d. Europos Parlamento ir Tarybos reglamentu (EB) Nr. 726/2004, nustatančiu Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiančiu Europos vaistų agentūrą (5), nustatytos suderintos leidimų prekiauti vaistais išdavimo, vaistų priežiūros ir farmakologinio budrumo Bendrijoje taisyklės.

               (2)

               Pagal šias taisykles, leidimai prekiauti gali būti išduodami pagal suderintas Bendrijos procedūras. Šių leidimų prekiauti sąlygos vėliau gali būti keičiamos tais atvejais, kai, pvz., pasikeičia gamybos procesas ar gamintojo adresas.

               (3)

               Pagal Direktyvos 2001/82/EB 39 straipsnį ir Direktyvos 2001/83/EB 35 straipsnį Komisija buvo įgaliota priimti įgyvendinimo reglamentą dėl leidimų prekiauti, kurie suteikti remiantis atitinkamai Direktyvos 2001/82/EB III dalies 4 skyriaus ir Direktyvos 2001/83/EB III dalies 4 skyriaus nuostatomis, vėlesnių pakeitimų. Todėl Komisija priėmė 2003 m. birželio 3 d. Reglamentą (EB) Nr. 1084/2003 dėl valstybės narės kompetentingos institucijos išduoto leidimo prekiauti žmonėms skirtais vaistais ir veterinariniais vaistais sąlygų pakeitimo svarstymo (6).

               (4)

               Tačiau daugumos šiuo metu pateiktų į rinką žmonėms naudoti skirtų vaistų ir veterinarinių vaistų leidimai prekiauti buvo suteikti vien tik pagal nacionalines procedūras ir todėl šie vaistai nepatenka į Reglamento (EB) Nr. 1084/2003 taikymo sritį. Todėl vien tik pagal nacionalines procedūras suteiktų leidimų prekiauti pakeitimams taikomos nacionalinės taisyklės.

               (5)

               Dėl to, nors suteikiant visus leidimus prekiauti vaistais Bendrijoje taikomos suderintos taisyklės, taip nėra leidimų prekiauti sąlygų keitimų atveju.

               (6)

               Siekiant užtikrinti visuomenės sveikatą bei teisinį nuoseklumą ir mažinti administracinę naštą bei stiprinti ekonominių operacijų vykdytojams reikalingą nuspėjamumą, visų tipų leidimų prekiauti pakeitimams turėtų būti taikomos suderintos taisyklės.

               (7)

               Komisijos patvirtintose keitimo taisyklėse ypatingas dėmesys turėtų būti skiriamas administravimo procedūrų supaprastinimui. Šiuo tikslu, tvirtindama šias taisykles, Komisija turėtų numatyti galimybę pateikti vieną paraišką kelių leidimų prekiauti sąlygų vienam arba keliems identiškiems keitimams.

               (8)

               Pagal Tarpinstitucinio susitarimo dėl geresnės teisėkūros (7) 34 punktą, valstybės narės yra raginamos savo ir Bendrijos interesų labui parengti lenteles kiek įmanoma labiau parodančias atitikimą tarp šios direktyvos ir perkėlimo priemonių bei jas viešai paskelbti.

               (9)

               Todėl Direktyvą 2001/82/EB ir Direktyvą 2001/83/EB reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2001/82/EB pakeitimai
   Direktyva 2001/82/EB iš dalies keičiama taip:

               1)

               Įterpiamas šis straipsnis:
               „27b straipsnis
               Komisija priima tinkamas priemones pagal šią direktyvą suteiktų leidimų prekiauti sąlygų keitimams nagrinėti.
               Komisija priima šias priemones kaip įgyvendinimo reglamentą. Ši priemonė, skirta iš dalies pakeisti neesmines šios direktyvos nuostatas ją papildant, tvirtinama pagal 89 straipsnio 2a dalyje nustatytą reguliavimo procedūrą su tikrinimu.“;

               2)

               39 straipsnio 1 dalies antra ir trečia pastraipos išbraukiamos.

         2 straipsnis
   Direktyvos 2001/83/EB pakeitimai
   Direktyva 2001/83/EB iš dalies keičiama taip:

               1)

               Įterpiamas šis straipsnis:
               „23b straipsnis
               1.   Komisija priima tinkamas priemones pagal šią direktyvą suteiktų leidimų prekiauti sąlygų keitimams nagrinėti.
               2.   Komisija priima 1 dalyje nurodytas priemones kaip įgyvendinimo reglamentą. Ši priemonė, skirta iš dalies pakeisti neesmines šios direktyvos nuostatas ją papildant, tvirtinama pagal 121 straipsnio 2a dalyje nustatytą reguliavimo procedūrą su tikrinimu.
               3.   Tvirtindama 1 dalyje nurodytas priemones Komisija stengiasi praplėsti galimybes pateikti vieną paraišką kelių leidimų prekiauti sąlygų vienam ar keliems identiškiems keitimams.
               4.   Valstybė narė gali tęsti nacionalinių nuostatų dėl keitimų, taikomų įgyvendinimo reglamento įsigaliojimo metu, taikymą leidimams prekiauti, suteiktiems iki 1998 m. sausio 1 d. vaistams, kuriais leista prekiauti tik toje valstybėje narėje. Kai vaistui, kuriam pagal šį straipsnį taikomos nacionalinės nuostatos, vėliau kitoje valstybėje narėje suteikiamas leidimas prekiauti, tai įgyvendinimo reglamentas tam vaistui taikomas nuo tos datos.
               5.   Jei valstybė narė, vadovaudamasi 4 pastraipa, nusprendžia tęsti nacionalinių nuostatų taikymą, ji apie tai praneša Komisijai. Jei nėra pranešama iki 2011 m. sausio 20 d., tada taikomas įgyvendinimo reglamentas.“;

               2)

               35 straipsnio 1 dalies antra ir trečia pastraipos išbraukiamos.

         3 straipsnis
   Perkėlimas
   1.   Valstybės narės užtikrina, kad įsigaliotų įstatymai ir kiti teisės aktai, būtini šiai direktyvai įgyvendinti ne vėliau kaip 2011 m. sausio 20 d. Jos nedelsdamos pateikia Komisijai šių nuostatų tekstus.
   Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   4 straipsnis
   Įsigaliojimas
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   5 straipsnis
   Adresatai
   Ši direktyva skirta valstybėms narėms.

      Priimta Briuselyje 2009 m. birželio 18 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         Š. FÜLE

      (1)  2008 m. liepos 9 d. nuomonė (OL C 27, 2009 2 3, p. 39).

      (2)  2008 m. spalio 22 d. Europos Parlamento nuomonė (dar nepaskelbta Oficialiajame leidinyje) ir 2009 m. gegužės 28 d. Tarybos sprendimas.

      (3)  OL L 311, 2001 11 28, p. 1.

      (4)  OL L 311, 2001 11 28, p. 67.

      (5)  OL L 136, 2004 4 30, p. 1.

      (6)  OL L 159, 2003 6 27, p. 1.

      (7)  OL C 321, 2003 12 31, p. 1.